BOSNA I HERCEGOVINA 

REPUBLIKA SRPSKA 

OSNOVNI SUD U BIJELJINI                                                                                                      

Broj: 80 0 I 128588 21 Kom 

Bijeljina, 10.05.2022. godine 


OSNOVNI SUD U BIJELJINI, po sudiji Smiljka Dević, u izvršnom postupku tražioca izvršenja AD „Komunalac“ Bijeljina, ul. Miloša Crnjanskog br.7 protiv izvršenika Milenka Pavlovića sina Bože iz Čađavice Srednje br. 42, radi prinudne naplate novčanog potraživanja, donio je dana 10.05.2022. godine sljedeći:
Z A K LJ U Č A K   O   P R O D A J I

     
Rješenjem  Osnovnog suda u Bijeljini broj 80 0 I 128588 21 Kom od 01.06.2021. godine, dopušteno je izvršenje protiv izvršenika Milenka Pavlovića sin Bože iz Čađavice Srednje br. 42, radi namirenja duga tražioca izvršenja prodajom pokretnih stvari izvršenika.

     
 Dana 01.09.2021. godine, zaplijenjene su i popisane sljedeće pokretne stvari  izvršenika. 


1.Određuje se prva prodaja pokretnih stvari  izvršenika Milenka Pavlovića  

	Red.br.
	Opis popisanih stvari
	Kom
	    Vrijednost

	1. 
	PMV FIAT „PUNTO“ BROJ ŠASIJE ZFA18800002077300, sive boje, godina proizvodnje 2000, registarska oznaka K90-T-623
	1
	   1.500,00 KM


i to putem usmenog javnog nadmetanja na dan 16.06.2022. godine  u 11,00 časova,  a koje će se  održati u zgradi Osnovnog suda u Bijeljini, soba broj 2-A.

2. Utvrđuje se da je vrijednost pokretne stvari iz tačke 1. ovog zaključka   u iznosu od  1.500,00 KM.

3. Najniža prihvatljiva ponuda po kojoj se predmetne stvari mogu prodati jeste 1/2 utvrđene vrijednosti, po jednoj stvari. 

4. Ponuđač s najvećom ponudom dužan je platiti cijenu odmah nakon objavljivanja rezultata ročišta za prodaju . Ako to ne učini, drugi ponuđač će biti proglašen kupcem i bit će dužan platiti cijenu koju je ponudio i tako redom.

5. Ročište za prodaju održava se pred sudskim izvršiocem,  koji je dužan da kupcu s momentom isplate, tj.   izvršenog  pologa   kupoprodajne cijene  preda u posjed  stvar koja je bila predmet prodaje,  zajedno sa kopijom  zapisnika sa ročišta za prodaje u kojem će ta  činjenica biti konstatovana i potvrđena kupčevim potpisom. 

6. U slučaju da nijedan ponuđač ne plati cijenu, Sud će, na zahtjev jedne od stranaka, objaviti da ročište za prodaju nije uspjelo, a stranka može, u smislu odredbe člana 131. stav 3. Zakona o izvršnom postupku (“Službeni glasnik Republike Srpske“ br.59/03,85/03 i 64/05), u roku od osam dana tražiti zakazivanje novog ročišta. 

7. Ukoliko nijedna stranka ne predloži održavanje novog ročišta za prodaju u roku iz tačke 5. ovog zaključka ili ako se stvari ne uspiju prodati na drugom ročištu, Sud će, u smislu stava 5. navedenog člana, postupak obustaviti.

8. Ovaj zaključak o prodaji objavit će se na oglasnoj tabli Suda, a tražilac izvršenja ga može objaviti i u javnim glasilima, o svome trošku.
 



                                                                                                     Sudija                                                                                              Pouka o pravnom lijeku:

                                                                                                         
Protiv ovog zaključka nije dopušten pravni lijek.                                           Smiljka Dević

